GiliGold/VAD_KnessetCorpus huggingface dataset:
ראובן ריבלין: בקונפדרציה של המפלגות שיצרו את המפד"ל האיחוד הלאומי, האם "מולדת" נקראה גם "האיחוד הלאומי"?
אריה אלדד: כן, "מולדת האיחוד הלאומי".
ראובן ריבלין: הייתה "תקומה", הייתה "מולדת", אח"י ומפד"ל.
ראובן ריבלין: האם "מולדת" נקראה "מולדת האיחוד הלאומי"?
בנימין אלון: עוד מימי בני בגין וגנדי הקפדנו, כדי להטמיע את המותג החדש, שיהיה איחוד לאומי, אבל כל מפלגה מפרסמת לחוד.
ראובן ריבלין: השאלה הבאה שלי: מדוע הרשית ל"בית הלאומי" להיקרא "הבית הלאומי מיסודה של המפד"ל - - -"?
יצחק לוי: הוא חשב שיהיה ברשימה.
בנימין אלון: לא ידעתי שאדחק מהרשימה.
ראובן ריבלין: זו הייתה הסכמה על תנאי שהוא יהיה ברשימה?
יצחק לוי: הוא חשב שיהיה ברשימה, אבל זרקו אותו.
דוד רותם: הוא הקים את המפלגה הזאת.
בנימין אלון: אשיב, אני לא זקוק למשיבים בשמי.
בנימין אלון: הייתה הבנה ברורה, שהייתה אמורה להיכתב – לא רוצה להלאות אתכם, חבר הכנסת אורלב לא יכחיש את זה - שיש שלוש מפלגות מייסדות: "מולדת", תקומה והמפד"ל - -
זבולון אורלב: אני מאשר את זה, לא רק שאני לא מכחיש.
בנימין אלון: - - ושאין מנדט למועצה למחוק אף מפלגה מייסדת מהייצוג.
בנימין אלון: ברגע שנמחקה מפלגה מייסדת, אז היא לא מייסדת.
דוד טל: אבל אז אנחנו עלולים להיות מוטעים, אם יהיה גם "מולדת האיחוד הלאומי" וגם "מפד"ל האיחוד הלאומי".
ראובן ריבלין: יש הטעיה.
ראובן ריבלין: אנחנו צריכים להחליט מי מוריד מה.
ראובן ריבלין: אם אנחנו מעניקים ל"מולדת" - -
דוד טל: - - את האיחוד הלאומי או למפד"ל את האיחוד הלאומי.
זבולון אורלב: במסמך הרישום של המפלגות מ-9.2.2006, שחתומה עליו דורית בייניש, רשום שהוגשה רשימת מועמדים לכנסת ה-17 מטעם המפלגות ששמותיהן: 1.
זבולון אורלב: מפד"ל - המפלגה הדתית לאומית המזרחי; 2.
זבולון אורלב: "מולדת" – תנועת נאמני ארץ ישראל ויוצאי התחיה; 3.
זבולון אורלב: "תקומה"; 4.
זבולון אורלב: ציונות לאומית דתית מתחדשת.
זבולון אורלב: אלה השמות שנרשמו, לא "מולדת" ולא "איחוד לאומי".
זבולון אורלב: הסיעה המשותפת נקראת "איחוד לאומי מפד"ל".
דוד טל: אנחנו מקבלים, אתה נאמן עלינו.
דוד רותם: גברתי היועצת המשפטית, למה יש בעיה שהם ייקראו "מולדת האיחוד הלאומי"?
אריה אלדד: זו לא ועדת הבחירות המרכזית.
דוד רותם: כאשר "הבית היהודי" מופיע כ"בית היהודי מיסודן של", זה לא מבלבל משום שהבית היהודי הוקם על ידי המפד"ל והאיחוד הלאומי.
דוד רותם: חלק מהמייסדים אומרים שמכיוון שייסדו מפלגה חדשה אבל לא רוצים להיות בבית הזה, רוצים את הבית חזרה – הם יישארו "מיסודן של" ואלה יקבלו את השם.
אריה אלדד: הדיון הוא לא רק פורמלי, הלוא יושבים חברים נוספים שמתפלגים.
אריה אלדד: רוב חברי "הבית היהודי" מתפלגים.
זבולון אורלב: לא נכון, אתם ארבעה.
זבולון אורלב: זו בקשה של ארבעה חברים מתוך תשעה.
אריה אלדד: בידוע הוא שחברים נוספים מתפלגים בתוך יומיים.
אריה אלדד: בכל מקרה, בתוך סיעת האיחוד הלאומי מפד"ל, רוב סיעת האיחוד הלאומי עוזבת את "הבית היהודי" היום, זו בקשה שמונחת כאן.
אריה אלדד: אנחנו לא בפני ועדת הבחירות המרכזית לאישור שם הרשימה, אלא רק בפני ועדת הכנסת; איך תיקרא הסיעה בכנסת בשבועות הספורים לקיומה של הכנסת ה-17.
אריה אלדד: בשבועות האלה אנחנו מבקשים להיקרא, כמו שהיינו חלק מהאיחוד הלאומי, "מולדת האיחוד הלאומי".
אריה אלדד: אנחנו לא מתמודדים כך לבחירות, בינתיים.
ראובן ריבלין: חבר הכנסת אלדד, אני רוצה לדעת אם אני מתנגד או חסיד; או שהוא שייך ל"מולדת" או לאיחוד הלאומי.
אריה אלדד: אבל האיחוד הלאומי יוצא מ"הבית היהודי" בפועל.
דוד טל: אם לא תהיה ברירה ולא תגיעו להבנות והסכמות נצטרך להצביע מי בעד השם "מולדת האיחוד הלאומי", ואם זה יתקבל אז "האיחוד הלאומי" ייגרע ממפד"ל, ואם זה לא יתקבל אז המפד"ל תישאר - - -
ראובן ריבלין: אם ה"האיחוד הלאומי" יתקבל ב"מולדת" צריכים לגרוע את זה מהמפד"ל.
ראובן ריבלין: ככה אין לי בעיה עם זה.
ראובן ריבלין: אני לא מרשה לציונים הכלליים להיות מיסודה של תנועת החירות.
דוד טל: חבר הכנסת איתם, בבקשה.
אפי איתם: לפני שתצביעו, אני רוצה להבהיר את הנקודה.
אפי איתם: המושג "איחוד לאומי" הוא קניין פוליטי ואידיאולוגי, שאנשים נושאים אותו הרבה מאוד שנים.
אפי איתם: קרה מה שקרה – אני לא שותף בזה ולכן לא אכנס לעניין - אבל נושאיו של הקניין הזה, רובם ככולם – מפלגות אח"י, "מולדת", התקווה וגם תקומה – שאחזו בקניין הזה והלכו אתו לציבור במשך הרבה שנים, אומרים שהחוזה שנחתם בעניין "הבית היהודי" היה מקח טעות.
אפי איתם: אומר חבר הכנסת בני אלון שהוא מבקש לחזור לקניין הזה, שעד היום היה מייצגו.
אפי איתם: אני חושב שצריך להעדיף את בעלי הקניין המקורי, שהלכו אתו הרבה מאוד שנים וזה תג ההיכר שלהם בציבור, על בעלי הקניין המחודש, שמופיע כקניין משני - "מיסודה של".
אפי איתם: בעלי הקניין המקורי רוצים להשתמש בו כשם ראשון והם אומרים שההתחברות הייתה מקח טעות, אז אני חושב שהצדק הטבעי אומר להחזיר את האבידה לבעליה.
אפי איתם: זה דבר פשוט; אומרים כל אלה שאחזו בקניין הזה: זה קנייננו, עשינו טעות, אנחנו חוזרים בנו ורוצים לחזור לשם שלנו.
אפי איתם: מה עוד ש"הבית היהודי" הולך להשתמש בזה כנלווה לשם העיקרי.
אפי איתם: לכן, אם אין ברירה – ואני חושב שאין ברירה - אלא להכריע למי יהיה השם, לבעלי הקניין המקורי או לחדשים שמשתמשים בזה כקניין משני, נדמה לי שההיגיון והצדק הפשוט אומרים להחזיר את זה לבעלי הקניין המקורי והמשתמשים הראשיים.
דוד טל: רבותיי, אם לא יהיה שינוי והסכמה אז נקיים הצבעה על עצם ההתפלגות ולאחר מכן על השם.
דוד טל: במידה ומאשרים את השם ל"מולדת איחוד לאומי", זה אומר שזה יורד מהמפד"ל האיחוד הלאומי.
אפי איתם: יש "בית יהודי מיסודה של", שימוש משני.
דוד טל: אז האיחוד הלאומי ירד משם.
זבולון אורלב: אני רוצה לתקן את הדברים של חבר הכנסת איתם.
זבולון אורלב: לו הייתה מוגשת בקשה של שתי מפלגות מתוך שלוש המפלגות של האיחוד הלאומי - -
אפי איתם: יש פה שתיים.
זבולון אורלב: - - כיוון שהן הולכות להתמודד יחד בבחירות הבאות תחת המותג של האיחוד הלאומי – זה עניין אחד.
אפי איתם: אולי כן, אתה לא יכול לדעת.
זבולון אורלב: אז אני מציע להחליט על השם אחרי שתהיה בקשת התפלגות.
דוד טל: אבל הם יכולים להגיש לוועדת הבחירות מפלגה שמורכבת משתי סיעות.
יצחק לוי: ודאי, יש כבר שתי סיעות שמבקשות.
זבולון אורלב: לו שתי מפלגות מהאיחוד הלאומי אומרות אנחנו רוב בקניין של האיחוד הלאומי, כמו שנטען - זה עניין שהדעת מקבלת.
זבולון אורלב: אבל למיטב ידיעתי לא זה המצב.
זבולון אורלב: הוקמה מפלגה חדשה בשם "התקווה", שלא הייתה חלק מהאיחוד הלאומי, שזה חבר הכנסת אלדד.
זבולון אורלב: חבר הכנסת אלדד הקים מפלגה והוא עומד בראשה.
בנימין אלון: לא, לא.
בנימין אלון: אלדד הוא מולדת.
בנימין אלון: הוא מושך את זה.
זבולון אורלב: אני יכול לומר את מה שאני יודע.
זבולון אורלב: אני יודע שהוקמה מפלגה חדשה, שהוא לא ביקש להיות חבר כנסת פורש, והוא עומד בראש המפלגה כי כך מותר לו להיות, ובני אלון נשאר ב"מולדת".
זבולון אורלב: "מולדת" מבקשת להתפלג ולקחת את השם של האיחוד הלאומי.
זבולון אורלב: אני מציע להשאיר את השם אחרי הדיון בבקשת אח"י.
זבולון אורלב: אם אדע שאח"י ו"מולדת" הולכים להגיש רשימה משותפת ולכן הם רוצים את השם של האיחוד הלאומי - יש בזה איזושהי סברה, כי הם הרוב בתוך האיחוד הלאומי.
ראובן ריבלין: זבולון, אני מציע לך לוותר על השם איחוד לאומי ולפשט את ההליך.
אריה אלדד: זבולון, למה להתהדר בנוצות זרים?
זבולון אורלב: הוועדה שמחליטה, שתדע על מה היא מחליטה.
אפי איתם: כשבאים ממפלגה שאומרת: "הבית היהודי מיסודן של", ואלה שאמורים להיות היסוד אומרים: איננו היסוד, יש גם עניין של אמת בפרסום.
דוד טל: חבר הכנסת אורלב, סיים בבקשה.
זבולון אורלב: "מולדת" הולכת להתמודד יחד עם "התקווה".
זבולון אורלב: למיטב ידיעתי, אח"י לא תתמודד בכנסת הקרובה, כיוון שלמיטב ידיעתנו הם מתחברים עם הליכוד בדרך זו או אחרת.
זבולון אורלב: אז מה הצדק לתת להם את השם של האיחוד הלאומי?
זבולון אורלב: הם לא הרוב באיחוד הלאומי.
זבולון אורלב: לכן אני מבקש שההחלטה על השם איחוד לאומי, נחזור אליה אחרי שנדון בבקשה של אח"י.
דוד טל: חבר הכנסת אלון ואחריו הרב לוי.
בנימין אלון: הפורום שבו התקבל שינוי השם "הבית היהודי" היה רוב ברשימת מפד"ל איחוד לאומי.
בנימין אלון: אני חושב שגם אם תהיה הצבעה כאן להוריד מ"הבית היהודי" את האיחוד הלאומי - זה לא על סדר היום, אבל זה תלוי בך - גם לזה יהיה רוב של חברי מפד"ל איחוד לאומי.
בנימין אלון: אם חמישה מתוך התשעה שנוכחים פה יצביעו בעד, אז גם מבחינה פרוצדורלית אין בעיה.
דוד טל: חבר הכנסת לוי, בבקשה.
יצחק לוי: סיעת אח"י לא תאמר כרגע מה כוונותיה.
יצחק לוי: נשקול את צעדינו עד יום ראשון, יש לנו מספר אופציות ולא נאמר את זה עכשיו.
יצחק לוי: אני מתאר לעצמי שההצעה שלנו תאושר ונהיה מפלגה בפני עצמה.
יצחק לוי: עד יום ראשון זה הרבה זמן, נשקול את כל האופציות ולא נאמר יותר מזה.
יצחק לוי: על כן, אני לא לדחות את ההצבעה.
ראובן ריבלין: אני להביא דוגמה כיצד אצביע, כבוד היושב ראש.
ראובן ריבלין: חבריי בליכוד באו מהציונים הכלליים הליברלים.
ראובן ריבלין: לא הייתי מעלה על דעתי, אפילו אם הייתי נשאר בודד והיו הקבוצות בליכוד מתפלגות, שהליברלים היו אומרים: מיסודו של הארגון הצבאי הלאומי .
ראובן ריבלין: הדבר הזה שמור לתנועת החירות סבא, ולה בלבד.
ראובן ריבלין: כך לא יכול להיות שאחד מיסודותיה של מפלגה יהיה יסוד שלא קיים במפלגה עצמה.
דוד טל: כפי שאמרתי, נצביע פעמיים: פעם ראשונה לאשר את ההתפלגות, ולאחר שתאושר ההתפלגות נצביע על השם.
דוד טל: אני מדגיש שוב, אנחנו נצביע על "מולדת איחוד לאומי", אם זה יתקבל זה יגרע מ"הבית היהודי איחוד לאומי".
דוד טל: האם עד כאן זה ברור?
דוד טל: יצביעו רק בעלי זכות ההצבעה.
דוד טל: מי בעד ההתפלגות?
אריה אלדד: אני מחליף את אורי אריאל בהצבעה.
דוד רותם: אני מחליף את חברת הכנסת טרטמן.
דוד טל: מי בעד לאשר את ההתפלגות של "מולדת"?
דוד טל: הצבעה בעד – 5 נגד – אין נמנעים – אין התפלגות "מולדת" אושרה.
דוד טל: בעד חמישה, אין מתנגדים ואין נמנעים.
דוד טל: תודה, ההתפלגות אושרה.
דוד טל: אנחנו עוברים להצבעה על אישור השם "מולדת איחוד לאומי".
דוד טל: אם זה יאושר זה ייגרע מ"הבית היהודי".
דוד טל: מי בעד אישור השם "מולדת האיחוד הלאומי"?
דוד טל: הצבעה בעד – 6 נגד – אין נמנעים – אין השם אושר.
דוד טל: תודה, אושר השם "מולדת האיחוד הלאומי".
ארבל אסטרחן: מה יהיה שם הסיעה שממנה הם התפלגו?
זבולון אורלב: יגרעו את השם "האיחוד הלאומי".
זבולון אורלב: זה יהיה "הבית הלאומי מיסודה של המפד"ל".
זבולון אורלב: בקשות להתפלגות מסיעת "הבית היהודי מיסודן של המפד"ל והאיחוד הלאומי" – לפי חוק הכנסת, התשנ"ד-1994: בקשת סיעת אח"י.
דוד טל: אנחנו עוברים לסעיף השני, בקשת ההתפלגות של סיעת אח"י.
אריה אלדד: אני מבקש למשוך את בקשתי על פי סעיף ב' של סדר היום.
דוד רותם: זאת אומרת שאתה נשאר ב"בית היהודי"?
אריה אלדד: נשאר ב"מולדת".
דוד טל: בבקשה, הרב לוי.
יצחק לוי: לא היינו שותפים ל"יסוד הבית היהודי", לא חתמנו על ההצטרפות לסיעת "הבית היהודי", ולכן מצבו קצת שונה, אם כי בעיקרון אין הבדל.
יצחק לוי: נרשמנו כמפלגה נפרדת אצל יושב ראש ועדת הבחירות כאשר הגשנו את הרשימות.
יצחק לוי: אנחנו מפלגה מוכרת ומאושרת על-ידי רשם המפלגות, ואנחנו מבקשים לפרוש מסיעת "הבית היהודי" ומבקשים מוועדת הכנסת להכיר בנו כסיעה נפרדת לצורך כל עניין ודבר.
ארבל אסטרחן: שם המפלגה הוא "אח"י – ארץ, חברה, יהדות".
זבולון אורלב: בתוך עמי אנוכי חי, ועל-פי ידיעתי לפחות חבר הכנסת איתם מנהל מגעים עם הליכוד.
זבולון אורלב: יושב ראש הליכוד החליט לא לאפשר לו להתמודד, זו החלטה, ועכשיו נראה לי שאף על פי שזרקו אותו מהדלת הוא מנסה להחדיר מעטפות עם מזומנים דרך החריץ לליכוד.
זבולון אורלב: אח"י איננה מתכוונת, על פי ידיעתי - - -
אורי אריאל: אתה ממש משתפר.
דוד רותם: מה זה רלוונטי אם הם מחליטים לרוץ או לא?
דוד טל: תנו לו לסיים.
אפי איתם: מנוול תמיד היית, אבל גס רוח בנוסף לכול?
דוד רותם: חברים, ככה מתנהגים ב"בית היהודי"?
דוד רותם: אתם עוד לא פרשתם מ"הבית היהודי".
דוד טל: רבותיי, עוד מעט נדבר על תדמית הכנסת.
דוד טל: מה קרה?
ראובן ריבלין: אני מבקש להודיע שאני לא משתתף בויכוח.
זבולון אורלב: על פי מיטב ידיעתנו יש הסכם בין אח"י לבין הליכוד שהמימון יעבור לליכוד, והליכוד תמורת זה יכסה את הגירעונות של אח"י, וחברי הכנסת צריכים לדעת את זה.
זבולון אורלב: הדבר הזה הוא בעיניי בלתי מוסרי לחלוטין, כיוון שאח"י נבחרה לכנסת בקולות של ציונות דתית.
זבולון אורלב: לוקחים את הכסף, שהושג בקולות של ציונות דתית, ומעבירים אותו למפלגה שאופייה שונה לחלוטין.
זבולון אורלב: בעיניי זה דבר פסול מן היסוד ולא ראוי.
זבולון אורלב: שקלנו להגיש תביעה לבית דין רבני כדי למנוע מהנציגים, שהם שומרי תורה ומצוות, לעשות צעד שבעיניי הוא גזל הרבים, לקחת את כספה של הציונות הדתית ולהעביר את זה למישהו אחר.
זבולון אורלב: במקום שייבחר הרב הלל הורוביץ ברשימת "הבית היהודי" תיבחר - - -
דוד רותם: באיזה מקום הוא?
זבולון אורלב: במקום טוב, שיכול בהחלט להיבחר.
זבולון אורלב: במקומו תיבחר פנינה רוזנבלום, שכבודה במקומו מונח.
זבולון אורלב: זהו דבר פסול.
זבולון אורלב: לא הלכנו לבית דין רבני מתוך ידיעה שהוועדה הזאת טרם החליטה, אבל אנחנו מתכוונים לעשות את זה במידה שהוועדה תחליט, כדי שאח"י תמשוך את ההחלטה.
זבולון אורלב: אני חושב שהוועדה לא צריכה לתת את ידה למסחרה כספית כדי להשקיע בבורסה פוליטית של סחורות עתידיות.
דוד טל: חבר הכנסת אורלב, הם לא צריכים את המימון.
דוד טל: הם צריכים את תקרת ההוצאה.
זבולון אורלב: גם את המימון, גם תקרת ההוצאה וגם דקות השידור.
זבולון אורלב: זה שונה מהמקרה של "מולדת".
זבולון אורלב: "מולדת" הולכת להתמודד ופה פשוט לוקחים מאתנו כספים.
יצחק לוי: קודם כול, אני רוצה למחות על עניין המעטפות והביטויים החמורים האלה.
יצחק לוי: אני מבקש מחבר הכנסת אורלב לחזור בו.
יצחק לוי: אם נעשה צעד כלשהו – דבר שעדיין לא עשינו – ואם הם ירצו לתבוע אותנו, נשמח לעמוד בכל תביעה.
יצחק לוי: אבל אני לא חושב שזה סגנון ראוי ואני מציע שיחזור בו.
זבולון אורלב: לקחת כסף זה יותר ראוי.
יצחק לוי: אני לא לוקח שום כסף.
יצחק לוי: דבר שני, הרי אדוני יודע שמדובר במקדמות, החשבון הוא אחרי הבחירות.
יצחק לוי: הכסף הזה הוא לא כסף, הוא מקדמה.
יצחק לוי: העברת מקדמה זה לא העברת כסף, לא נותנים לאף אחד שום מתנה ושום דבר.
יצחק לוי: הגריעה שלנו לא מונעת מהאיחוד הלאומי מפד"ל שום דבר מחשבון הכסף שיקבלו בסוף הבחירות, מכיוון שאנחנו מחשיבים את הסיעה לפי כמה שנבחרו בה, ולכן הגריעה שלנו איננה גורעת שום דבר מ"הבית היהודי" לגבי מה שהם יקבלו.
יצחק לוי: מדובר במקדמות.
יצחק לוי: מה שאח"י תעשה היא תעשה.
יצחק לוי: כרגע אין בפני הוועדה שום חוזה חתום.
יצחק לוי: לדעתי, זה לא עניינה של הוועדה מה נעשה.
יצחק לוי: יש לנו כמה אופציות, ואני לא רוצה לאשר או להכחיש כרגע.
יצחק לוי: אנחנו מבקשים לאשר את הפילוג, ו"בית יהודי" יתנהלו אתנו איך שהם רוצים.
דוד טל: חבר הכנסת אלדד ואחריו אפי איתם.
אריה אלדד: גם אני מבקש למחות על הדברים שנשמעו מפיו של חבר הכנסת אורלב.
אריה אלדד: אני מכיר אותו כפרלמנטר יותר טוב מזה.
אריה אלדד: לא ראוי.
אריה אלדד: מה שאמר חבר הכנסת אורלב, ואני מסכים אתו, הוא שהמנדט ניתן לציונות הדתית בעיקרה, כפי שהייתה.
אריה אלדד: אבל אין שום רגליים לסברה שמעלה חבר הכנסת אורלב שהציונות הדתית זה הוא, כלומר המפד"ל.
אריה אלדד: יש יותר מאמת בהנחה שלו המפד"ל הייתה מתמודדת בבחירות האחרונות לבד היא לא הייתה עוברת את אחוז החסימה.
אריה אלדד: האיחוד הלאומי נשא על גבו את המפד"ל, והיום הוא טוען לכל נכסיו של הגוף המשותף הזה.
אריה אלדד: זה מופרך מעיקרו, ולכן אני מציע להסיר את דבריו גם מן הפרוטוקול וגם מן הדעת.
אפי איתם: כיוון שחבר הכנסת אורלב ייחד את דבריו בנושא המעטפות אליי אני רוצה להודיע בפרוטוקול שאני שומר לעצמי את הזכות לתבוע אותו לדיון בוועדת האתיקה.
אפי איתם: כמו כן אשקול הגשת תביעת דיבה אזרחית נגד חבר הכנסת אורלב.
אפי איתם: יש פה יותר מרמז לאי-ניקיון כפיים, שהוא הנכס העיקרי של איש ציבור.
אפי איתם: נדמה לי שהיה פה ניסיון בוטה לפגוע בעניין הזה.
אפי איתם: אם אתה מושך את דבריך – אשמח; אם לא – אני מודיע לפרוטוקול שאראה בזה עילה להגשת תביעה.
זבולון אורלב: קודם כול, אינני מושך את דבריי.
זבולון אורלב: אני עומד על דבריי שמדובר בגזל כספים מהציונות הדתית, שהוא מעשה בלתי ראוי.
זבולון אורלב: בהחלט יש כאן עניין של מסירת מעטפות מזומנות תמורת סחורות פוליטיות עתידיות.
זבולון אורלב: דבר שני, רציתי לתקן את הרב לוי לגבי זה שהמימון יכול לעבור למפלגה אחרת – במקרה של אח"י והליכוד - רק אם אח"י תהיה שותפה כמפלגה להגשת הרשימה.
יצחק לוי: אתה לא צריך ללמד אותנו את החוק.
דוד רותם: כל מה שמעניין את "הבית היהודי" זה כסף?
דוד רותם: ממתי יהודים מתעסקים בכסף?
יצחק לוי: אתה מלמד אותנו מה כתוב בחוק?
יצחק לוי: תודה רבה לך.
זבולון אורלב: אני רק רוצה להבהיר את סוגיית גזל הכספים.
יצחק לוי: סליחה אדוני, זה לא בית דין רבני פה.
זבולון אורלב: הטענה המיתממת, שבסופו של דבר סופרים אך ורק לפי התוצאה הסופית, היא טענה שאיננה נכונה.
זבולון אורלב: לו אח"י יהיה שותף להגשת הרשימה של הליכוד, אזי המכנה של מספר חברי הכנסת שאתו נכנסנו יהיה שונה, והוא עובר לזכותו של הליכוד.
זבולון אורלב: התוצאה הסופית של מספר חברי הכנסת הנכנסים ומספר חברי הכנסת היוצאים משתנה.
יואל חסון: אני רוצה להגיד משהו עקרוני.
יואל חסון: אני חושב שוועדת הכנסת צריכה לדון בהקדם בכך, שאולי אחת ולתמיד יש לנתק בין יחידת המימון לחבר הכנסת, ולהשאיר אותה תחת אותה מפלגה.
דוד טל: תציע תיקון לתקנון בכנסת הבאה.
יואל חסון: זה תיקון ראוי, וזה היה מונע הרבה דיונים כאלה.
יואל חסון: יחידת מימון, בעיניי, שייכת למפלגה ולא לחבר הכנסת.
יואל חסון: היא לא צריכה לזוז יחד עם חבר הכנסת.
ראובן ריבלין: לצערי הרב, הגשתי הצעת חוק כזו בכנסת ה-16 והיא לא התקבלה.
דוד טל: כאמור, מצביעים רק בעלי זכות הצבעה.
דוד טל: מי בעד לאשר את התפלגות אח"י?
דוד טל: הצבעה בעד – 6 נגד – אין נמנעים – אין התפלגות אח"י אושרה.
דוד טל: תודה רבה, ההתפלגות אושרה.
דוד טל: שכר חברי הכנסת – הקפאת שכר – דיון בהמלצת הוועדה הציבורית לשכר ותשלומים אחרים לחברי הכנסת בראשות פרופ' גרונאו.
דוד טל: בקשת חבר הכנסת אלדד ירדה מסדר היום; בקשת חברי הכנסת מסיעת "גיל" להתפלגות גם כן יורדת מסדר היום.
דוד טל: אנחנו עוברים לנושא שכר חברי הכנסת – הקפאת שכר.
דוד טל: היום שכר חברי הכנסת מתעדכן כל 1 בינואר, וזה צמוד לשכר הממוצע במשק.
דוד טל: לאור המצב הכלכלי במשק והמשבר העולמי שמשפיע על ישראל, פניתי לוועדה ציבורית בהצעה שהשכר לא יעודכן בינואר הקרוב, משום שאני סבור שרצוי ונכון לשפר במשהו את תדמיתה של הכנסת הזו.
דוד טל: במידה שיעוד
דוד טל: כן השכר חברי הכנסת יקבלו עוד 900 שקלים בערך, בעוד שלהרבה שכירים היום זה שליש משכרם.
דוד טל: אני רוצה לציין ששכר חברי הכנסת היום לא גבוה, לא בשמיים.
דוד טל: אם היה ניתן ואפשר להעלות את שכר חברי הכנסת בימים רגילים וטובים - היה מקום לזה.
דוד טל: אבל בימים הללו ש-900 זה בערך 25% משכר של הרבה אנשים במשק הישראלי, אני סבור שיהיה ראוי שהכנסת תראה דוגמה.
דוד טל: זה יותר סימבולי, מפני שאנחנו לא חוסכים מי יודע מה לאוצר המדינה, זה שלושה-ארבעה, אולי חמישה מיליון שקלים, לא יותר מזה.
דוד טל: אבל אני חושב שיהיה בזה מסר לכלל השכירים במשק, שחברי הכנסת, שהם נבחרי הריבון, מוצאים לנכון להקפיא את השכר הזה בשעה הקשה הזאת של כלל המשק.
דוד טל: אשר על כן, העברתי הצעה כזו לוועדה ציבורית, והיא מאמצת את ההצעה הזאת והיא המליצה ברוח הזאת.
דוד טל: ההמלצה הזאת נשלחה לכל חברי הכנסת להערות.
דוד טל: עד לרגע זה לא קיבלתי שום הערות, וההמלצה מונחת כרגע בפני הוועדה.
דוד טל: מחר תדון גם ועדת הכספים בהקפאת שכר של נושאי המשרה האחרים – נשיא המדינה, שרים, ראש הממשלה, סגני שרים ונושאי משרה שיפוטית - שהם בסמכותה.
דוד טל: בסמכותנו פה לדון רק בשכר של חברי הכנסת.
דוד טל: אני מבקש לקבוע כהוראת שעה את הנוסח הבא: על אף האמור בסעיף 5 להחלטת שכר חברי הכנסת 1986, בשנת 2009 לא יעלה שכר היסוד של יושב ראש הכנסת, ראש האופוזיציה, סגני יושב ראש הכנסת, יושבי ראש ועדות הכנסת וחברי הכנסת.
דוד טל: אני רוצה לציין שבשנת 2001 קיבלה ועדת הכנסת, יחד עם ועדת הכספים, החלטה דומה והשכר בשנת 2002 לא התעדכן.
דוד טל: עוד אני רוצה להביא לידיעת החברים שבפועל השכר הממוצע מתעדכן רק בינואר, וזה על פי חוק ביטוח לאומי.
דוד טל: בהחלטת שכר חברי הכנסת כתוב ששכרם יותאם לשכר הממוצע, גם אם ישתנה ארבע פעמים בשנה אפשר לעדכן את זה.
דוד טל: זה דבר שלא קרה בעצם, ועדת הכנסת לא החליטה על כך הרבה שנים.
דוד טל: השכר הממוצע לא התעדכן, ועדכנו את השכר רק בינואר של כל שנה.
דוד טל: אני מבקש התייחסויות של חברי הכנסת.
ראובן ריבלין: אדוני היושב ראש, אני תומך בהצעתך, אבל אני רוצה להעיר כמה הערות.
ראובן ריבלין: בכל פעם שצריך להעלות שכרם של חברי הכנסת נקראת קריאה מטעם הציבור, שחברי הכנסת מעלים לעצמם את השכר.
ראובן ריבלין: צריך להבין שהשכר של חברי הכנסת כולו נתון בידי ועדה ציבורית, שכן הכנסת החליטה להעביר את נושא חובות וזכויות חברי הכנסת, בכל הקשור לשכרם, לאותה ועדה ציבורית.
ראובן ריבלין: גם אני רוצה לציין בפני הציבור שהעלאת שכרם של חברי הכנסת באה רק לאחר קביעת השכר הממוצע, וזה מתעדכן בפועל אחת לשנה.
ראובן ריבלין: בתיאוריה, ארבע פעמים בשנה, אם יש גידול בשכר הממוצע.
ראובן ריבלין: לכן, לחברי הכנסת אין מסלול העלאת שכר, כפי שהוא קיים במשק הציבורי כולו.
ראובן ריבלין: אני חושב שיש פעמים, כמו ב-2001, שחברי הכנסת צריכים לתת דוגמה.
ראובן ריבלין: אני חושב שבימים קשים אלה, שחלילה יכולים להיות קשים יותר, ההולכים לפני המחנה צריכים להוכיח גם הם את נכונותם להסתגלות ולעמידה בפני אותם צרכים ציבוריים.
ראובן ריבלין: לכן, אני חושב שראוי תעשה ועדת הכנסת אם תאשר את בקשתו של היושב ראש, ובקשתה של הכנסת כולה לוועדה הציבורית, לדלג הפעם על העלאת השכר המגיע לחברי הכנסת על פי החלטת הוועדה הציבורית, ומבלי כל קשר לרצונם הם, אלא על פי אותו מסלול אוטומטי הקבוע בחוק.
ראובן ריבלין: אני חושב שחשוב מאוד שהכנסת תיתן דוגמה בעניין זה ובשעה כזו, למרות שבדרך כלל מדובר בפופוליזם של חברי כנסת אשר מתנדבים, כדי להראות את היענותם לצורכי הציבור ולוותר על העלאה במשכורת.
ראובן ריבלין: חברי כנסת שמתפרנסים רק ממשכורתם כחברי כנסת, ראוי שיתפרנסו על מנת שיוכלו לשרת את הציבור באמונה, וחלילה שלא יזדקקו לידי מתנת בשר ודם ולא לידי הלוואתם.
דוד טל: שמתנתם מועטה אך חרפתם מרובה.
דוד טל: אנחנו נקיים שתי הצבעות.
דוד טל: הצבעה אחת על ההצעה שלי להקפיא בינואר הקרוב את שכר חברי הכנסת.
דוד טל: הצבעה שניה, נרצה ליישר קו ולקבל החלטה ששכר חברי הכנסת לא יעודכן כל שלושה חודשים אלא רק בינואר.
ראובן ריבלין: רק הוועדה יכולה להחליט.
דוד טל: נמליץ בפני הוועדה, זה בסדר?
ראובן ריבלין: אני לא בטוח.
ראובן ריבלין: צריך לעשות דיון מיוחד לעניין זה.
דוד טל: קודם כול הנושא הראשון.
אורי אריאל: קודם כול, יישר כוח על היוזמה הברוכה שלך ושל אחרים.
אורי אריאל: זה נכון, זה צודק וזה הזמן.
אורי אריאל: כתוב שכל העוסקים בצורכי ציבור באמונה, הקדוש ברוך הוא ישלם שכרם.
אורי אריאל: אני חושב שזה ראוי.
אורי אריאל: אולי יהיו מועמדים שירצו עכשיו להוריד את מועמדותם, היות והשכר לא עולה – זה עניינם.
אורי אריאל: אני חושב שנעשו כמה דברים השנה, צריך לציין את הקיצוץ שהכנסת עשתה בתקציבה הכולל – נדמה לי 17 מיליון שקלים - שהמנכ"ל הציג פה לפני זמן לא ארוך וכן הלאה.
אורי אריאל: בסך הכול, כשמסתכלים על התמונה הכוללת, היו מספר התאמות וקיצוצים שהם נכונים וראויים, וטוב שכך נוהגת הכנסת.
אורי אריאל: אני מברך על היוזמה ואצביע בעד.
יואל חסון: אדוני היושב ראש, אני מברך אותך על היוזמה הזאת ועל הנעת התהליך.
יואל חסון: אני מסכים עם חבר הכנסת ריבלין, שאם בעת רגילה היו מעלים את הנושא הזה זה היה פופוליזם מוחלט ובסוף היה נראה רע יותר מטוב, אבל בעת הזאת, בזמן הזה שאנחנו נמצאים בו, ראוי לעשות את הצעד הזה.
יואל חסון: בעיניי הוא יותר צעד סמלי ממהותי.
יואל חסון: זה מסר חשוב, שמראה שהבית הזה ערני וקשוב, דבר שהוא בעיניי מרכזי וחשוב ולכן צריך לעשות את זה.
יואל חסון: בהקשר הכללי של שכר חברי הכנסת, כל נושא העדכונים החודשיים, ההצמדה לשכר הבכירים,
יואל חסון: לפעמים גורר אותנו למצב שכולם מקבלים תוספות במסגרת מאוד רחבה, והזרקור נופל על חברי הכנסת.
יואל חסון: זה חלק מהמחיר שאנחנו משלמים, ולדעתי ראוי לוודא שכל התהליך של מניעת התוספת יהיה לא רק לגבינו, אלא על כולם.
דוד טל: אנחנו שולטים רק על עצמנו, רק על חברי הכנסת.
דוד טל: ועדת הכספים תדון - - -
דוד רותם: הוא אומר שאם אנחנו כבר מורידים לעצמנו, אז גם לאחרים.
יואל חסון: לא, לא, אני לא מוריד לאף אחד.
דוד טל: בבקשה, מר אילן לוין.
אילן לוין: אני הממונה על השכר, והתהליך שאתם יוזמים כאן יסייע לנו במשרד האוצר בהמשך.
אילן לוין: אני רוצה להגיד כמה מילים, כי הדברים היו גם בעיתונות.
אילן לוין: במצב הכלכלי - - -
דוד טל: אני מאוד מקווה שמזה לא תבין שאנחנו רוצים שתקפיא את השכר לעובדים הרגילים במשק.
אילן לוין: לזה אני רוצה להתייחס.
אילן לוין: יש היום ירידה מאוד גדולה בביקושים, ובעלי השכר הנמוך הם בדרך כלל בעלי הנטייה השולית לצריכה גבוהה יותר.
אילן לוין: לכן ישנו דיאלוג ששואל האם באמת הגיע הזמן לחזור לתקופות עידוד הצמיחה, הפחתות שכר והקפאות.
אילן לוין: כרגע אין שום כוונה לפעול בנושא הזה, ואם תהיה כוונה נידרש קודם כול להידברות עם ארגוני העובדים, ובראש ובראשונה עם ההסתדרות.
דוד טל: אבל נשמע שזה מונח לך באיזשהו מקום.
אילן לוין: אני מאוד מקווה שלא נידרש להגיע לזה.
דוד טל: זו לא הייתה הכוונה, למען הסר כל ספק.
דוד טל: רצינו להעביר מסר לציבור מבחינה סימבולית.
דוד טל: אני לא רוצה שמזה תבינו שאם חברי הכנסת יכולים להרשות לעצמם, אז אתה יכול, בתוקף תפקידך, לגזור על כלל הציבור, בפרט החלשים.
אילן לוין: אין לי סמכות לעשות את זה גם לו רציתי.
אילן לוין: מה שאנחנו שוקלים, בהמשך לצעדים של חברי הכנסת והשרים, זה להוביל יוזמת חקיקה שתאפשר לנו להקפיא את שכר יתר הבכירים במגזר הציבורי שצמודים למדד, דוגמת מה שדובר כאן.
אילן לוין: אין לי את הסמכות להקפיא את השכר אלא בחקיקה.
דוד טל: למי אתה מתכוון?
אילן לוין: לשכר שלי ושל חבריי, לדוגמה, שגם הוא צמוד למדד המחירים לצרכן וגם הוא אמור לעלות בינואר הקרוב.
אילן לוין: לכן המהלך הזה ייתן לנו רוח גבית חזקה לטפל בזה.
אילן לוין: בכך הייתי רוצה לסיים את דבריי ולומר שיש כאן השפעה, מעבר לסימבוליקה, על היכולת שלנו לקדם טיפול בבעלי השכר הגבוה יחסית בשירות הציבורי.
דוד טל: מי בעד ההצעה להקפיא בינואר הקרוב את שכרם של חברי הכנסת?
דוד טל: הצבעה בעד – פה אחד נגד – אין הקפאת השכר אושרה.
דוד טל: תודה רבה, התקבל פה אחד.
דוד טל: לגבי החלק השני, של יישור הקו שלא יתעדכן השכר כל שלושה חודשים, אני מקבל הצעתו של רובי ריבלין.
דוד טל: אגיש המלצה לוועדה הציבורית, ואם היא תמצא לנכון היא תעביר את זה חזרה לוועדת הכנסת ואז יהיה דיון בנושא הזה.
דוד טל: אין קוורום לחוקים שעל סדר היום, אז משרדי הממשלה - אני מצטער, מאוד רציתי.
דוד טל: חבר הכנסת חסון, אהיה בחדרי.
דוד טל: אם תשיג קוורום אני מוכן לזמן ישיבה.
דוד טל: על סדר יומנו: בקשתו של חבר הכנסת צבי הנדל לרביזיה על החלטת ועדת הכנסת בדבר שינוי שם סיעת הבית היהודי מולדת.
דוד טל: ברגע זה הגיע לידיי מכתב שחתום על ידי הרב יצחק לוי המופנה אלי והוא אומר: "לקראת ישיבת הכנסת היום, הנני מביע את תמיכת מפלגת אח"י בהצמדת השם איחוד לאומי לשם מולדת.
דוד טל: השם איחוד לאומי הינו מותג שגנדי, זכרונו לברכה השתמש בו לראשונה.
דוד טל: כמו כן, שניים ממרכיבי האיחוד הלאומי פרשו ממפלגת הבית היהודי ולכן כאשר מדובר על מולדת מול תקומה, אין ספק שלמולדת יש את זכות הבכורה לשם איחוד לאומי".
דוד טל: הקראתי לכם את המכתב לצורך הפרוטוקול.
ראובן ריבלין: האם יש מישהו שמערער?
דוד טל: אומר לכם את סדר הדיון.
דוד טל: אנחנו נשמע את צבי הנדל.
דוד טל: מידה מסוימת של צדק הוא אמר שהוא לא הוזמן והוא לא ידע שהולכים לשנות את השם.
דוד טל: לכן הוא ביקש רביזיה ואני מקיים אותה.
דוד טל: אם הייתי חושב שהיינו במאה אחוז בסדר, לא הייתי מקיים את הרביזיה היום אלא ביום שלישי, מה שלא היה רלוונטי.
דוד טל: ניתן לצבי לומר את דברו ונעבור להצבעה על הרביזיה.
ראובן ריבלין: אם יהיה צורך, אבקש לשאול שאלה.
ראובן ריבלין: ההצבעה שלי תלויה בשאלה.